cyanic-selkie/wikianc huggingface dataset:
முக்கோணவியல்
முக்கோணங்களின் பக்க நீள, கோண விகிதங்கிடையே உள்ள தொடர்பை விளக்கும் இயல்  திரிகோணமிதி அல்லது முக்கோணவியல் (Trignometry) ஆகும். நேரடியாக கணிக்க முடியாத சில சூழ்நிலைகளில் வடிவொத்த முக்கோணங்களின் துணைகொண்டு கணிக்க முக்கோணவியல் உதவுகின்றது. முக்கோணவியல் பல கணித கேள்விகளை தீர்ப்பதற்கு ஒரு கருவியாக உதவுகின்றது. முக்கோணவியலின் அடிப்படைகளை கண்டுபிடித்ததில், நிறுவியதில் இந்தியக் கணிதவியலாளர்களான ஆரியபட்டர், பிரம்ம குப்தன், மாதவன், நீலகண்டன் ஆகியவர்களின் பங்களிப்பு அடித்தளமானது.
வரலாறு
சுமேரிய வானியிலாளர்கள் வட்டத்தை 360 பாகைகளாகப் பிரித்து கோணங்களின் அளவுகளை அறிமுகப்படுத்தினர். அவர்களும் அவர்களைத் தொடர்ந்த பாபிலோனியர்களும் முக்கோணங்களின் பக்கங்களின் விகிதங்களைப் பற்றி அறிய முற்பட்டு அவற்றின் பண்புகளைக் கண்டறிந்தனர். எனினும் அவர்கள் கண்டறிந்தவற்றை முறைப்படுத்தவில்லை. கிரேக்கர்கள் தான் முக்கோணவியலை ஒரு முறையான அறிவியலாக வடிவமைத்தனர்.
கிரேக்க அறிவியலாளர் ஹிப்பார்க்கஸ் முக்கோணவியலின் தந்தையென அறியப்படுகிறார். கிரேக்க கணிதவியலார்கள் யூக்ளிடு, ஆர்க்கிமிடீஸ் இருவரும் நாண்கள், வட்டத்தில் வரையப்படும் கோணங்கள் ஆகியவற்றின் பண்புகளை ஆய்வு செய்து தேற்றங்களை நிறுவினர். அவை முக்கோணவியலின் முடிவுகளை ஒத்தமைந்திருதாலும் அவர்கள் தங்கள் முடிவுகளை இயற்கணித முறைமையில் அல்லாது வடிவவியல் ரீதியாகவே அமைத்திருந்தனர். ஹிப்பார்க்கசைத் தொடர்ந்து, தாலெமி ஒரு வட்டத்துக்குள் அமையும் நாண் குறித்த கருத்துக்களைத் தனது கண்டுபிடிப்புகளில் விரிவுபடுத்தினார்.
பிறகு ஆர்யபட்டர் தனது சோதிட நூலான "'சூர்ய சித்தாந்தவில்"' புதிய வழக்கமான சைன் அல்லது ஜ்யாவைக் கண்டுபிடித்தார். ஆர்யாபட்டரின் ஜ்யா வழக்கம்தான் இற்றைய உலக முக்கோணவியலுக்குக் கதவு. 15 ஆம் நூற்றாண்டில் ஜெர்மனியை சார்ந்த ரெஜியோமோந்தானஸ் எனும் அறிஞர் அவரது நூலான "'த திரியாங்குலிஸ்சில்"' முக்கோணவியலின் ஐரோப்பிய பாகத்தை பூர்த்தி செய்தார்.
வேகமாகப் பரவிய கடற்பயணங்களின் தேவைகளும் உலகின் பல புதிய பகுதிகளின் வரைபடங்களின் தேவைகளும் முக்கோணவியலை கணிதத்தின் முக்கியமான தனித்துறையாக வளர்ச்சியடையச் செய்தன. 1595 இல் ஜெர்மானிய கணிதவியலாளர் பார்த்தொலொமியஸ் பிட்டிஸ்கசால் அவரது திரிகோணமெட்ரியா (Trigonometria) இல் திரிகோணமிதி என்ற பெயர் இத்துறைக்கு முதன்முதலாக அறிமுகப்படுத்தப்பட்டது.
லியோனார்டு ஆய்லர் முக்கோணவியலுக்குள் சிக்கலெண்களை முழுவதுமாக ஒருங்கிணைத்தார். 17 ஆம் நூற்றாண்டில் கணிதவியலாளர் கிரெகரி மற்றும் 18 ஆம் நூற்றாண்டின் கணிதவியலாளர் மெக்லாரின் ஆகிய இருவரின் கண்டிபிடிப்புகள் முக்கோணவியல் தொடர்களின் மேம்பாட்டுக்குத் துணை செய்தன. மேலும் 18 ஆம் நூற்றாண்டில் கணிதவியலாளர் டெயிலர், பொதுமைப்படுத்தப்பட்ட டெயிலரின் விரிவைக் கண்டுபிடித்தார்.
அடிப்படை வரைவிலக்கணங்கள்
முக்கோணவியலில் சைன், கொசைன், டேன்ஜெண்ட், கோசீக்கெண்ட், சீக்கெண்ட், கோடேன்ஜெண்ட் என ஆறு அடிப்படைச் சார்புகள் வரையறுக்கப்படுகின்றன. இவற்றை ஒரு செங்கோண முக்கோணம் அல்லது ஓரலகு வட்டம் வாயிலாக வரையறுக்கலாம். இந்த ஆறு சார்புகளில் முதல் மூன்று சார்புகளின் தலைகீழ்ச் சார்புகளாக முறையே அடித்த மூன்று சார்புகளும் அமையும்.
செங்கோண முக்கோணத்தில்
right|thumb|இந்த முக்கோணியில், a=எதிர்ப்பக்கம், b=அயற் பக்கம், c=செம்பக்கம் ஒரு செங்கோண முக்கோணத்தின் கோணம் A -ன் முக்கோணவியல் சார்புகளை வரையறுக்க அம்முக்கோணத்தின் பக்கங்களைப் பின்வருமாறு அழைக்கலாம்:
செங்கோணத்திற்கு எதிர்ப்பக்கம். இதன் அளவு h. ஒரு செங்கோண முக்கோணத்தில் செம்பக்கந்தான் மூன்று பக்கங்களிலும் நீளமானது. நாம் எடுத்துக்கொண்ட கோணம் A -க்கு எதிரில் அமையும் பக்கம். இதன் நீளம் a. செங்கோணம் மற்றும் நாம் எடுத்துக்கொண்ட கோணம் இரண்டிற்கும் ( A மற்றும் C) பொதுவான பக்கம். இதன் நீளம் b.
இச் செங்கோண முக்கோணத்தில் முக்கோணவியல் சார்புகள் பின்வருமாறு வரயறுக்கப்படுகின்றன:
ஓரலகு வட்டத்தில்
ஆறு முக்கோணவியல் சார்புகளையும் ஓரலகு வட்டத்தைக் கொண்டு வரையறுக்கலாம். ஓரலகு வட்டம் என்பது ஆதிப்புள்ளியை மையமாகவும் ஆரம் 1 அலகும் கொண்ட வட்டமாகும். நடைமுறைக் கணக்கீடுகளுக்கு ஓரலகு வட்டத்தின் மூலமான வரையறை அவ்வளவாகப் பொருந்தாவிடினும், (0, π/2 ) -ல் அமையும் கோணங்களுக்கு மற்றுமல்லாது அனைத்து மெய்யளவு கோணங்களுக்கும் பொருத்தமாக அமையும். மேலும் ஒரே படத்தின் மூலம் அனைத்து முக்கியமான கோணங்களின் முக்கோணவியல் சார்புகளின் மதிப்புகளையும் காண முடிகிறது.
ஓரலகு வட்டத்தின் மீதமையும் ஒரு புள்ளி (x, y) எனில் அப்புள்ளியை முனையாகக் கொண்ட வட்டத்தின் ஆரத்தைச் செம்பக்கமாகக் கொண்டு வரையப்படும் செங்கோண முக்கோணத்தின் மற்ற இரு பக்க நீளங்கள் x, y. செம்பக்கத்தின் அளவு 1 அலகு. எனவே சைன் மற்றும் கொசைனின் வரையறை:
இவ்விரண்டிலிருந்து மற்ற நான்கு சார்புகளையும் காணலாம்.
முக்கோணவியல் விதிகள்
ABC முக்கோணத்தின் மூன்று கோணங்கள் A,B,C களுக்கு எதிரமையும் மூன்று பக்கங்கள் முறையே a,b,c. முக்கோணவியல் சார்புகளுக்கான பொதுவிதிகளில் முக்கியமான சில:
இங்கு R, முக்கோணத்தின் சுற்றுவட்ட ஆரம்.
ஆய்லரின் வாய்ப்பாடு
ஆய்லரின் வாய்ப்பாடு:
இதிலிருந்து சைன், கொசைன் மற்றும் டேன்ஜெண்ட்ற்கான வாய்ப்பாடுகள்:
முக்கோணவியல் முற்றொருமைகளை நிரூபிக்க சில உத்திகள்
ஆகிய எளிய வாய்ப்பாடுகளைக் கையாண்டு தீர்க்க முயற்சிக்க வேண்டும்.
உயரங்கள் மற்றும் தூரங்களை அளவிடல்
முக்கோணவியல் விகிதங்களைப் பயன்படுத்தி கோள்களுக்கிடையேயான தொலைவு, சிகரங்களின் உச்சியளவு, சூரியன் மற்றும் சந்திரன் ஆகியவற்றிற்கிடையேயான தூரம் முதலானவை கணக்கிடப்படுகின்றன. மேலும், தேசப்பட உருவாக்கம் மற்றும் அட்ச, தீர்க்க ரேகைகளைக் கொண்டு ஓரிடத்தின் அமைவிடத்தை அறிந்திடும் பயன்கள் இவற்றால் உண்டாகின்றன.
தியோடலைட் கருவி
இக்கருவியானது ஒரு பொருளை உற்றுநோக்குவோரின் பார்வைக் கிடைக்கோடு மற்றும் அப்பொருளுக்கிடைப்பட்ட கோணம் ஆகியவற்றை அளவிட உதவுகிறது. ஒன்றுக்கொன்று செங்குத்தாகக் காணப்படும் இரு சக்கரங்கள் தியோடலைட் கருவியில் உள்ளன. இவ்விரு சக்கரங்களிலும் அளவுகள் குறிக்கப்பட்டிருக்கும். மேலும், இக்கருவியில் ஒரு தொலைநோக்கி அமைப்பும் உள்ளது. இவற்றின் மூலம் கிடைமட்டக் கோணங்கள் மற்றும் நேர்க்குத்துக் கோணங்கள் ஆகியவை அளவிடப்படுகின்றன. தொலைநோக்கியைப் பயன்படுத்தித் தேவையான புள்ளியின் கோண அளவினை அளக்க முடியும்.
பார்வைக்கோடு
பார்வைக் கோடு என்பது ஒரு புள்ளியை உற்றுநோக்கும்போது, பார்வைக்கும் அப்புள்ளிக்கும் இடைப்பட்ட நேர்க்கோடாகும்.
ஏற்றக் கோணம்
கிடைமட்டப் பார்வைக் கோட்டிற்கும் மேலே காணப்படும் பார்வைக் கோட்டிற்கும் இடைப்பட்ட கோணம் ஏற்றக் கோணம் (Angle of Elevation) எனப்படும்.
இறக்கக் கோணம்
கிடைமட்டப் பார்வைக் கோட்டிற்கும் கீழேயுள்ள பார்வைக் கோட்டிற்கும் இடைப்பட்ட கோணத்திற்கு இறக்கக் கோணம் (Angle of Depression) என்று பெயர்.
ஏற்ற,இறக்கக் கோணங்களுக்கிடையேயான தொடர்பு
உற்றுநோக்குபவர் ஒரு பொருளை நோக்கும்போது உண்டாகும் ஏற்றக் கோணமானது,அப்பொருளிலிருந்து உற்றுநோக்குபவரை நோக்கும் போது ஏற்படும் இறக்கக் கோணத்திற்குச் சமமாகும்.
வெளி இணைப்புக்கள்
பகுப்பு:முக்கோணவியல்
திராகுலசு
திராகுலசு (Tragulus) என்பது திராகுலிடே குடும்பத்தில் உள்ள இரட்டைப்படைக் குளம்பி சிற்றினமாகும். இவை சருகுமான் என்று அழைக்கப்படுகின்றன. பண்டைய கிரேக்கத்தில் τράγος (tragos ) என்றால் ஆண் ஆடு, என்றும் இலத்தீன் சிறுகதையான –ulus என்றால் 'சிறியது' என்று பொருள். இந்த மான்கள் 0.7 - 8.0 kg எடையும் 40 - 75 cm நீளமும் உடையன. இவை உலகின் மிகச்சிறிய குளம்பிகள் ஆகும். இருப்பினும் மிகப்பெரிய வகை சருகுமான்கள் சில வகையான நியோட்ராகசு மான்களை விட அதிகமாக உள்ளன. எலி-மான்கள் தென்கிழக்காசியாவிற்கு தெற்கே சீனா (தெற்கு யுனான் ) முதல் பிலிப்பீன்சு (பாலாபாக்) மற்றும் சாவகம் வரை காணப்படுகின்றன.
சமீபத்திய வகைப்பாட்டியல் மாற்றங்களைத் தொடர்ந்து, இந்த பேரினத்தில் உள்ள பல சிற்றினங்கள் சரியாக அறியப்படவில்லை. ஆனால் இவை அனைத்தும் முக்கியமாக இரவாடுதல் வகையினவாகவும், இலைகள், பழங்கள், புற்கள் மற்றும் அடர்ந்த காடுகளில் உள்ள பிற தாவரங்களை உண்பதாகவும் நம்பப்படுகிறது. இவை தனித்தவையாகவோ அல்லது இணைகளாகவோ வாழ்கின்றன. மேலும் ஆண்களுக்கு நீளமான கோரைப் பற்கள் உள்ளன. கொம்புகள் இந்த மானினத்தில் இருபால் உயிரிகளிலும் இல்லை. தங்கள் குடும்பத்தின் மற்ற உறுப்பினர்களைப் போலல்லாமல், திராகுலசு சருகுமானின் மேல் பகுதிகளில் வெளிப்படையான வெளிறிய கோடுகள்/புள்ளிகளைக் கொண்டிருக்கவில்லை.
வகைப்பாட்டியல்
பாரம்பரியமாக, திராகுலசு பேரினத்தைச் சேர்ந்த இரண்டு வகையான சருகுமான்கள் மட்டுமே அங்கீகரிக்கப்பட்டுள்ளன. ஒப்பீட்டளவில் பெரிய ''தி. நாபு மற்றும் சிறிய தி. சாவானிகசு'' ஆகும். 2004-ல் நடைபெற்ற மதிப்பாய்வைத் தொடர்ந்து, தி. நிக்ரிகன்சு மற்றும் தி. வெர்சிகலர் ஆகியவை தி''. நாபு''விலிருந்து பிரிக்கப்பட்டன. தி. காஞ்சில் மற்றும் ''தி. வில்லியம்சோனி'' தி. சாவானிகசிலிருந்து பிரிக்கப்பட்டன. இந்த மாற்றங்களுடன், ''தி. காஞ்சில் மற்றும் தி. நாபு'' ஆகியவை மிகவும் பரவலான சிற்றினங்களாக உள்ளன. மீதமுள்ளவை மிகவும் சிறிய அளவில் பரவல்களைக் கொண்டுள்ளன (இந்தோசீனாவில் உள்ள பல்வேறு சிற்றினங்களின் வரம்புகளில் சில நிச்சயமற்ற தன்மை உள்ளது).
மேற்கோள்கள்
பகுப்பு:சருகுமான்கள்
மார்க் பர்ன்ஸ்
மார்க் பர்ன்ஸ் (Mark Burns, பிறப்பு: செப்டம்பர் 18 1967), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு ஏ-தர துடுப்பாட்டப் போட்டிகளில் கலந்து கொண்டுள்ளார். 2002/03 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
மார்க் பர்ன்ஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 16 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1967 பிறப்புகள் பகுப்பு:கம்பர்லாந்து துடுப்பாட்டக்காரர்கள் பகுப்பு:வாழும் நபர்கள் பகுப்பு:ஆங்கிலேயக் குச்சக் காப்பாளர்கள்
தைவானில் புதுப்பிக்கத்தக்க ஆற்றல்
தைவானில் புதுப்பிக்கத்தக்க ஆற்றல் (Renewable energy in Taiwan) வளங்களைப் பயன்படுத்தி 2013 ஆம் ஆண்டு முடிவில் மொத்த தேசிய மின் உற்பத்தியில் 8.7% மின்சாரம் நாட்டிற்காக உற்பத்தி செய்யப்பட்டுள்ளது. 2013 ஆம் ஆண்டின் இறுதியில் தைவானில் நிறுவப்பட்ட மொத்த புதுப்பிக்கத்தக்க ஆற்றல் திறன் 3.76 ஜிகா வாட் ஆகும்.
புதுப்பிக்கத்தக்க ஆற்றல் கொள்கை
நவம்பர் 2003 ஆம் ஆண்டில், புதுப்பிக்கத்தக்க ஆற்றல் மூலங்களைப் பயன்படுத்தி உற்பத்தி செய்யும்  மின்சாரத்தைப் பெற்றுக்கொள்ள தைவான் அரசாங்கம் விலைக்கு உத்தரவாதம் அளித்தது மேலும் 2009 ஆம் ஆண்டில் புதுப்பிக்கத்தக்க ஆற்றல் மேம்பாட்டுச் சட்டமும் இயற்றியது. நிறுவப்பட்டுள்ள மொத்த புதுப்பிக்கத்தக்க ஆற்றல் மூலங்களில் இருந்து 2030 ஆம் ஆண்டிற்குள் 9.95 ஜிகாவாட் மின்சாரம் உற்பத்தி செய்யவேண்டும் என்று இலக்கு நிர்ணயிக்கப்பட்டது. சூரிய ஒளி, கடல் அலை, நீர் ஆற்றல், உயிர்த்திரள் போன்ற மூலங்களில் இருந்து பெறப்படும் மின்சாரத்திற்கும் உத்தரவாதம் அளிக்கப்பட்ட விலை நிர்ணயம் பொருந்தும்.
பைங்குடில் வளிமம் குறைத்தல் மற்றும் மேலாண்மை என்னும் புதியச் சட்டத்திற்கு, 2015 ஆம் ஆண்டு சூன் 15 இல் தைவானின் ஓரவை முறைமை பின்னேற்பு வழங்கியது. மற்றும் காலநிலை மாற்றத்திற்கு எதிராக எடுக்கப்படும் நடவடிக்கைகளுக்கு சட்டரீதியிலான அடிப்படை நடவடிக்கைகளை அரசு வழங்கும் என்று 2015 ஆம் ஆண்டு சூலை முதல் நாளில் குடியரசுத்தலைவர் மா இங் சியோ பிரகடனம் செய்தார். சரக்கு, பதிவு, ஆய்வு, மேலாண்மை, திறன் தரங்கள் மற்றும் மாசு வெளிப்பாடு தடுப்பு வணிகம் கட்டுப்பாட்டு இலக்குடன் படிப்படியான செயல்முறை என்ற முறையில் அளவீட்டு நடவடிக்கைகள் ஒவ்வொரு ஐந்தாண்டிற்கும் மேற்கொள்ளப்படும் என்றும் அறிவித்தார்.
நீர்மின் ஆற்றல்
1905 ஆம் ஆண்டு சப்பானிய ஆட்சிக் காலத்தில், தைவான் நாட்டில் முதல் நீர்மின் ஆலை தொடங்கப்பட்டது. சுற்றுச்சூழல் பிரச்சினைகளை முன்வைத்து நாட்டில் பெரிய நீர் மின் உற்பத்தி நிலையங்கள் கட்டுவதற்கான திட்டங்கள் எதுவும் தீட்டப்படவில்லை. இதனால் தொடர்ந்து சிறு நீர்மின் சக்தி உற்பத்தி நிலையங்களே கட்டப்படும் போக்கு தொடர்ந்தது. 1995 ஆம் ஆண்டு சூன் மாதத்தில் பொருளாதார விவகாரங்கள் அமைச்சகத்தின் தாய்லாந்து ஆற்றல் மற்றும் நீர் மேலாண்மை நிறுவனம், தைவானின் நீர்மின் ஆற்றல் திறன் தொடர்பான ஆய்வை நிறைவு செய்து உறுதிபடுத்தியது. 11730 மெகாவாட் மின்சாரத்தை உற்பத்தி செய்வதற்கான சாத்தியங்கள் நாட்டில் இருந்தாலும் 5000 மெகாவாட் மின்சரமே உற்பத்தி செய்யப்படுகிறது என்ற முடிவை மேற்கண்ட ஆய்வு தெரிவித்தது. 1999 ஆம் ஆண்டு செப்டம்பர் 21 அன்று நாட்டில் நிகழ்ந்த நிலநடுக்கத்தின் காரணமாக நீர்மின் ஆலை மூலமாகக் கிடைக்கும் மின் உற்பத்தியின் அளவும் குறைந்து விட்டது.
ஒளி மின்னழுத்த ஆற்றல்
2009 ஆம் ஆண்டு மே மாதத்தில் தைவானின் சூவொயிங் மாவட்டத்தில் கௌசியுங் நகரத்தில் தேசிய விளையாட்டரங்கம் திறக்கப்பட்டது. இவ்வரங்கம் ஓர் ஒளி மின்னழுத்த மின் உற்பத்தி நிலையமாகவும் செயல்பட்டது. இவ்வமைப்பில் 141 சூரியவொளித் தகடுகள் பொருத்தப்பட்டு 1 மெகாவாட் மின் உற்பத்திதிறன் உற்பத்தியாகுமாறு நிறுவப்பட்டிருந்தது. 2013 இல் தைவானின் சூரிய ஒளி ஆற்றல் அளவு 14 சதவீதம் ஆகும்.
மேற்கோள்கள்
ஆற்றல்
சுங்தாங்
சுங்தாங் என்பது இந்தியாவின் சிக்கிம் மாநிலத்தில் உள்ள ஒரு நகரம். இது வடக்கு சிக்கிம் மாவட்டத்தில் உள்ளது. இந்நகரம் தீட்தா ஆற்றின் துணையாறுகளான லேச்சன், லாச்சுங் சு ஆகியன இணையும் இடத்தில் அமைந்துள்ளது. இது சிக்கிம் மாநலத் தலைநகரான கேங்டாக்கில் இருந்து 95 கிலோமீட்டர் தொலைவில் உள்ளது. மேலும் இங்கு இந்தியத் தரைப்படையின் தளம் ஒன்றும் உள்ளது.
மக்கள்
இவ்வூரின் பெரும்பான்மையான மக்கள் இலெப்ச்சா இனத்தவர் ஆவர். இவர்கள் புத்த மதத்தையோ கிறித்துவத்தையோ பின்பற்றுகின்றனர். இவ்வூர் பல விதமான விலங்குகளையும் செடிகளையும் கொண்டு உயிரினப் பல்வகைமை நிறைந்துள்ளது. 2001-ஆம் ஆண்டுக் கணக்கெடுப்பின் படி இவ்வூரின் மக்கட்தொகை 3,766 பேர் ஆவர். மக்களடர்த்தி ஒரு எக்டேருக்கு சராசரியாக மூன்று பேர் ஆகும்.
மேற்கோள்கள்
பகுப்பு:சிக்கிம் மாநிலத்திலுள்ள ஊர்களும் நகரங்களும்
தினத்தந்தி
கல்விப் பணிகள்
ஆண்டின் இரண்டாம் பகுதியில் ஒவ்வொரு புதன்கிழமையும் தினத்தந்தி 'பத்து, பன்னிரண்டாம் வகுப்பு கேள்வி வினா விடை' புத்தகத்தை வெளியிடுகிறது. இதில் அனைத்து பாடங்களிலிருந்தும் விடைகளுடன் மாதிரி கேள்வித்தாள் தரப்படுகின்றது. மேலும் ஆண்டுக்கு ஒரு முறை 'வெற்றி நிச்சயம்' என்ற நிகழ்ச்சி தினத்தந்தியால் நடத்தப்படுகின்றது. இதில் மாணவர்கள் வருங்காலத்தில் என்ன துறையை தேர்ந்தெடுக்கலாம் என்பதைப் பற்றி ஒவ்வொரு துறையிலிருந்தும் வல்லுனர்கள் வந்து மாணவர்களுக்கு அறிவுரைகளை வழங்குகின்றார்கள்.
கல்விச்சீரமைப்புக் காலப் பணிகள்
பள்ளிப்பகல் உணவுத் திட்டம், சீருடைத்திட்டம், பள்ளிச்சீரமைப்புத் திட்டம் முதலான பல கல்வித்திட்டங்கள் ஆரம்பிக்கப்பட்ட காலகட்டத்தில் அவை குறித்த செய்திகளுக்கு முன்னுரிமையும் முழு அளவு இடமும் தாராளமாகத் தொடர்ந்து தந்த நாளிதழ்களில் முதலிடம் பெற்ற நாளிதழாக தினத்தந்தியைத் தமது நூலில் குறிப்பிட்டுள்ளார் கல்வித்துறை இயக்குநராகப் பணியாற்றிய பத்மஸ்ரீ முனைவர் நெ. து. சுந்தரவடிவேலு.
தினத்தந்தியின் பிற பகுதிகள்
மாணவர் ஸ்பெஷல்
வெளி இணைப்புகள்
பகுப்பு:தமிழக நாளிதழ்கள்
பூரிம்
பூரிம் (Purim, எபிரேயம்: பூர் என்பதிலிருந்து உருவாகியது, அக்காத் மொழிச் சொல் பூரோ என்பதற்கு நெருக்கமானது) என்பது ஓர் யூதத் திருவிழா. புராதன அகாமனிசியப் பேரரசில் ஆமான் என்பவரால் யூத மக்களை அழிக்க தீட்டப்பட்ட சதியிலிருந்து விடுதலையானதை நினைத்து கொண்டாடப்படுகின்றது. இக்கதை எபிரேய விவிலிய நூலான எஸ்தரில் காணலாம்.
வெளி இணைப்புக்கள்
பகுப்பு:யூத விழாக்கள்
தருமபுரி சாலை விநாயகர் கோயில்
தருமபுரி சாலை விநாயகர் கோயில் என்பது தருமபுரி மாவட்டம், தருமபுரி நகரில் உள்ள ஒரு விநாயகர் கோயிலாகும். இக்கோயில் அமைந்துள்ள சாலைக்கு சாலை விநாயகர் கோயில் தெரு என இக்கோயிலின் பெயராலேயே பெயர் உண்டானது.
கோயிலின் சிறப்பு
இக்கோயில் நூறாண்டுகளுக்கு முற்பட்டக் கோயிலாகக் கருதப்படுகிறது. தருமபுரியில் புதிதாக வாகனம் வாங்குபவர்கள் பெரும்பாலும் இக்கோயிலில் வைத்தே பூசை செய்கின்றனர். திருமண நிகழ்ச்சிகளில் மாப்பிள்ளை அழைப்பும் பெரும்பாலும் இக்கோயிலில் இருந்தே துவங்குவது வழக்கம். நாக தோசத்துக்கு பரிகாரத் தலமாகவும் இக்கோயில் கருதப்படுகிறது.
கோயிலமைப்பு
இக்கோயில் திருவுண்ணாழி, மகாமண்டபம் ஆகியவற்றைக் கொண்ட சிறிய கோயிலாகும். கோயிலின் முதன்மை தெய்வமான விநாயகரின் இரு புறங்களிலும் நாகர் திருவுருவங்கள் உள்ளன. விநாயகர் நாற்கரங்களுடன் அமர்ந்த கோலத்தில் உள்ளார். இக்கோயில் கிழக்கு நோக்கியுள்ளது. இக்கோயில் திருச்சுற்றில் தென்மேற்கில் துர்கை திருமுன்னும், மேற்கே பாலசுப்பிரமணியர், சிவலிங்கம், கலைமகள் ஆகிய உருவங்களும் உள்ளன.
மேற்கோள்கள்
பகுப்பு:தர்மபுரி மாவட்டத்திலுள்ள பிள்ளையார் கோயில்கள்
டபாங் 2
டபாங் 2 (Dabangg 2) 2012 ஆம் ஆண்டு வெளியான இந்தி மொழித் திரைப்படமாகும். இத்திரைப்படம் அர்பாஜ் கான் இயக்கத்தில், சல்மான் கான் நடிப்பில் வெளிவந்தது. இத்திரைப்படத்தின் ஆக்கச் செலவு 180 கோடி ஆகும்.
வெளியிணைப்புகள்
பகுப்பு:2012 இந்தித் திரைப்படங்கள்
கோபிசந்த் இறகுப்பந்தாட்ட அகாதமி
thumb புல்லேலா கோபிசந்த் இறகுப்பந்தாட்டப் பயிலகம் அல்லது கோபிசந்த் இறகுப்பந்தாட்ட அகாதமி (Pullela Gopichand Badminton Academy (PGBA)) என்பது இந்தியாவின் தெலங்காணாவின் ஐதராபாத் நகரிலுள்ள ஒரு இறகுப்பந்தாட்டப் பயிற்சிக் கூடம். அனைத்து இங்கிலாந்து திறந்தவெளி இறகுப்பந்தாட்ட வாகையர் பட்டத்தை வென்ற புல்லேலா கோபிசந்த். இந்தப் பயிலகத்தை 2008 ஆம் ஆண்டு நிறுவினார். சாய்னா நேவால், பி. வி. சிந்து, சிறீகாந்த் கிடம்பி, பாருபள்ளி காஷ்யாப், பிரனாய் குமார், சாய் பிரணீத், சமீர் வெர்மா உள்ளிட்ட பலர் இங்கு பயிற்சி பெற்றுள்ளனர்.
வரலாறு
2001 ஆம் ஆண்டு அனைத்து இங்கிலாந்து திறந்தவெளி இறகுப்பந்தாட்ட வாகையர் பட்டத்தை வென்ற போது கோபிசந்துக்கு 27 வயது, அவ்வேளையில் அவர் சில காயங்களால் அல்லலுற்றுக் கொணடிருந்தார். இறகுப்பந்தாட்ட விளையாட்டுப் போட்டிகளில் நீண்ட எதிர்காலம் இல்லாத காரணத்தினால் அடுத்த தலைமுறையினருக்கு ஒரு உலகத்தரம் வாய்ந்த இறகுபந்தாட்டப் பயிலகம் ஆரம்பிக்க வேண்டும் என்ற எண்ணம் கொண்டார் கோபிசந்த்.
கோபிசந்த் பெற்ற பட்டத்தின் காரணமாக ஆந்திர அரசாங்கம் அவருக்கு 2003ஆம் ஆண்டு ஐதரபாத்தில் காசிபௌலி பகுதியில் மிகக்குறைந்த விலையில் 45 ஆண்டுகால குத்தகைக்கு ஐந்து (5) ஏக்கர் நிலம் வழங்கியது. அதே வேளையில் கோபிசந்த் யோனக்ஸ் நிறுவனத்திடம் ஏற்பாதரவையும் ஒரு வெளிநாட்டு பயிற்சியாளரையும் வேண்டினார்.
போட்டிகள்
இந்தப் பயிலகத்தில் 2009 இந்தியத் திறந்தவெளி இறகுப்பந்தாட்டப் போட்டி நடைபெற்றது. 2009 பிஎம்எப் உலக வாகையர்களுக்கான போட்டியில் இது பயிற்சிக் களமாகப் பயன்படுத்தப்பட்டது.
மேற்கோள்
பகுப்பு:2008 நிறுவனங்கள் பகுப்பு:ஐதராபாத்து பகுப்பு:இறகுப்பந்தாட்டம் பகுப்பு:விளையாட்டு அமைப்புகள் பகுப்பு:விளையாட்டு அரங்குகள் பகுப்பு:துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள்
ஜாக் வெட்ரியானோ
ஜாக் வெட்ரியானோ (Jack Vettriano) (ஜாக் ஹோகன்), 17 நவம்பர் 1951 ல் பிறந்தார். இவர் ஒரு இசுக்கொட்லாந்தைச் சேர்ந்த ஓர் ஓவியர். இவரது 1992ஆம் ஆண்டு ஓவியமான "தி சிங்கிங் பட்லர்" பிரிட்டனில் அதிகம் விற்பனையான ஓவியமாக மாறியது.
ஆரம்ப கால வாழ்க்கை
ஜாக் வெட்ரியானோ, இசுக்கொட்லாந்தின் செயின்ட் ஆண்ட்ரூஸில் பைப் என்ற இடத்தில் பிறந்தார். தனது பிறந்த இடத்திலிருந்து தெற்கே 30 நிமிட பயணத்திலுள்ள தொழில்துறை கடலோர நகரமான மெத்தில் என்ற இடத்தில் வளர்ந்தார். இவர் தனது தாய், தந்தை மற்றும் மூத்த சகோதரருடன் ஒரு ஸ்பார்டன் சுரங்கத் தொழிலாளியின் வீட்டில் வசித்து வந்தார். தனது சகோதரருடன் படுக்கையையும் அவருடைய ஆடைகளையும் பகிர்ந்து கொண்டார். 10 வயதிலிருந்தே, இவரது தந்தை இவருக்கு பத்திரிக்கை போடுவது, பால் விற்பது, சாரளங்களை சுத்தம் செய்வது, உருளைக்கிழங்கை எடுப்பது போன்ற பணம் சம்பாதிக்கும் அனைத்து வேலைக்கும் அனுப்பினார். இவரது தந்தை இவரது வருமானத்தில் பாதியை எடுத்துக் கொண்டார்.
வெட்ரியானோ 16 வயதில் பள்ளியை விட்டு வெளியேறி பின்னர் ஒரு பயிற்சி சுரங்க பொறியியலாளர் ஆனார். இவரது காதலி இவரது 21வது பிறந்தநாளுக்காக நீர்வண்ணங்களை பரிசளித்ததைத் தொடர்ந்து 1970களில் ஓவியத்தை ஒரு பொழுதுபோக்காக எடுத்துக் கொண்டார்.. அவரது படைப்புகளின் பெரும்பகுதி கிர்கல்டி அருங்காட்சியகம் மற்றும் கலைக்கூடத்தில் ஓவியங்களை அவர் படித்ததன் தாக்கம் கொண்டிருந்தன. 1984 ஆம் ஆண்டில், வெட்ரியானோ தனது படைப்புகளை அருங்காட்சியகத்தில் ஷெல்- ஸ்பான்சர் செய்த கலைக் கண்காட்சியில் காட்சிப்படுத்தினார்.
1987 ஆம் ஆண்டில், இவருக்கு 36 வயதாக இருந்தபோது, வெட்ரியானோ தனது மனைவி கெயிலை விட்டு வெளியேறினார். கல்வி ஆராய்ச்சியில் தனது வேலையை விட்டுவிட்டு, எடின்பர்க்கிற்கு குடிபெயர்ந்தார், அங்கு இவர் தனது தாயின் இயற்பெயரை ஏற்றுக்கொண்டார். இவர் எடின்பர்க் பல்கலைக்கழகத்தில் நுண்கலை படிக்க விண்ணப்பித்தார். ஆனால் இவர் கேட்ட துறை நிராகரிக்கப்பட்டது.
வெளி இணைப்புகள்
பகுப்பு:1951 பிறப்புகள் பகுப்பு:வாழும் நபர்கள் பகுப்பு:இசுக்காட்லாந்து ஓவியர்கள்
அட்டாங்கயோகக் குறள்
அட்டாங்கயோகக் குறள் என்னும் நூல் 16ஆம் நூற்றாண்டைச் சேர்ந்த்து.
65 குறள்பாக்கள் மட்டுமே கொண்ட சிறுநூல் இது.
இந்த நூல் அட்டாங்க யோகங்கள் விளக்குகிறது. என்பது இந்த நூலிலுள்ள குறட்பாக்களில் ஒன்று.
கருவிநூல்
பகுப்பு:16 ஆம் நூற்றாண்டுத் தமிழ் நூல்கள்
வானரம்
வானரர்கள், வனத்தில் வாழ்வதால் வானரர்கள் என்பர். இராமாயணத்தில் அனுமன், சுக்கிரீவன், வாலி போன்றாேர் வானர இனத்தைச் சார்ந்தவர்கள். இராவண வதத்திற்காக மகாவிஷ்ணு   ராமராக அவதரிப்பார் என்று தீர்மானமானவுடன் அவரோடு சேர்ந்து அவருக்கு  உதவியாக இருப்பதற்காக, தேவர்கள் வானரக் கூட்டமாக பூவுலகில்  பிறவி எடுக்கும் என்பதும் முடிவாகியது. அதனால்தான் ராமாயணத்தில் வரும் வானரங்கள், மனித உருவம் எடுத்துக் கொள்ள கூடிய சக்தி படைத்தவையாக இருந்தன.
மேற்கோள்கள்
பகுப்பு:இராமாயணக் கதைமாந்தர்கள் பகுப்பு:இந்து புராணகால உயிரினங்கள்
சுவாமிமலை சுவாமிநாதசுவாமி கோயில்
சுவாமிமலை சுவாமிநாதசுவாமி திருக்கோயில் (Swamimalai Swaminathaswamy Temple) முருகனின் ஆறுபடை வீடுகளில், நான்காம் படை வீடாகத் திகழ்கின்றது. இது தமிழ்நாடு மாநிலத்தில், தஞ்சாவூர் மாவட்டம், கும்பகோணத்திற்கு வடகிழக்கில் 6 கி.மீ தொலைவில் காவேரி ஆற்றின் கரையில் அமைந்துள்ளது. இக்கோயிலில் மீனாட்சி சுந்தரேசுவரர் எழுந்தருளியுள்ளதால் சுந்தரேசுவரசுவாமி கோயில் என்றும் இக்கோயிலை அழைப்பர்.
பெயர்க்காரணம்
முருகப்பெருமான் இக்கோயிலில் 'தகப்பன்சுவாமி' எனப் புகழ் பெற்று காணப்படுகிறார். குருவாகி இருந்து அருளியதால் குருமலை என்றும், கந்தாசலம், சிரகிரி, சிவமலை என்றும் அழைக்கப்படுகிறது. இக்கோயிலின் மற்றொரு பெயர் திருவேரகம் என அழைக்கப்படுகிறது. இறைவன் இங்கு சுவாமிநாதனாக இருப்பதால் சுவாமிமலை என்ற பெயர் நிலைபெற்றுவிட்டது. இங்கு சிவன் சுந்தரேசுவரர் தாயார் மீனாட்சி என பெயரில் உள்ளதால், இக்கோயில் மீனாட்சி சுந்தரேசுவரர் கோயில் என அழைக்கப்படுகிறது.
அருகில் உள்ள மற்றொரு முருகன் கோயில்
இக்கோயிலுக்கு அருகேயுள்ள மற்றொரு முருகன் கோயில் ஏரகரம் கந்தநாதசுவாமி கோயிலாகும். கும்பகோணத்திலிருந்து சுவாமிமலை செல்லும் பாதையில் மூப்பக்கோயிலிலிருந்து பிரியும் சாலையில், ஆசூர் வாய்க்காலுக்கு மேற்புறம் ஏரகம் சுவாமிநாதசுவாமி கோயில் உள்ளது.
குடமுழுக்கு
2015 செப்டம்பர் 9 அன்று காலையில், இக்கோயிலில் இராஜகோபுரம், மூலவர் விமானம், சுவாமி அம்பாள் விமானம், மற்றும் பரிவார தெய்வ விமானங்களுக்குக் குடமுழுக்கு நடைபெற்றது.
தேரோட்டம்
ஏறத்தாழ 60 ஆண்டுகளுக்குப் பிறகு 2015 நவம்பர் 25 அன்று காலையில் இக்கோயிலில் தேரோட்டம் நடைபெற்றது.
வெளி இணைப்புகள்
பகுப்பு:ஆறுபடை வீடுகள் பகுப்பு:கௌமாரம் பகுப்பு:தஞ்சாவூர் மாவட்டத்திலுள்ள முருகன் கோயில்கள்
சோமாலிய வெள்ளாடு
thumb|சோமாலிய ஆடுகள், சீபூத்தியில் சோமாலிய வெள்ளாடு (Somali goat) என்பது சோமாலியா, சீபூத்தி மற்றும் வடகிழக்கு கென்யாவில் தோன்றி ஆடு வகைகளுள் ஓர் இனமாகும். இது இறைச்சி உற்பத்திக்காக வளர்க்கப்படும் ஆடு ஆகும். இவற்றின் காதுகள் சிறியவையாகவும், உடலில் காணப்படும் உரோமங்கள் குட்டையாகவும் காணப்படும். பொதுவாக வெள்ளை நிறத்துடன் காணப்படும் ஆடுகள், சில நேரங்களில் புள்ளிகளுடன் காணப்படும். ஆண் பெண் என இரு ஆடுகளுக்கும் கொம்புகள் உண்டு. இருப்பினும் பெண் ஆட்டின் கொம்பு உச்சியினை நோக்கிக் காணப்படும். வறட்சியினைத் தாங்கி வளரக்கூடிய இந்த ஆடுகள், எப்பொழுதாவது பாலிற்காகப் பயன்படுத்தப்படுகின்றன. இவை தினசரி மூன்று கிலோ கிராம் வரை பால் தருவன.
மேற்கோள்கள்
பகுப்பு:ஆடுகள்
காற்றழுத்தமானி
thumb|செங்குத்தான பாதரச தூபி மற்றும் அடித்தளத்தில் தேக்கத்துடன் எளிமையான பாதரச காற்றழுத்தமானி thumb|கோத்தேவின் சாதனம்
காற்றழுத்தமானி என்பது வளி மண்டல அழுத்தத்தை அளவிடுவதற்கான ஓர் அறிவியல் அளவீட்டுக்கருவி. நீர், காற்று அல்லது பாதரசத்தைப் பயன்படுத்தி வளிமண்டல அழுத்தத்தை அளவிடும். அழுத்தப் போக்கினால் வானிலையில் ஏற்படும் குறைந்த நேர மாற்றங்களை முன்னறியமுடியும். தரைமட்ட பள்ளங்கள், உயர் அழுத்த அமைப்புகள் மற்றும் முன்பகுதி எல்லைகளைக் கண்டறிவதில் உதவிட, தரைமட்ட தட்பவெப்ப பகுப்பாய்வுக்குள்ளாகவே பல்வேறு காற்று அழுத்த அளவீடுகள் பயன்படுத்தப்படுகிறது.
வரலாறு
காற்றழுத்தமானியை இவாஞ்சலிசிட்டா தோரிச்செல்லி  1643 ஆம் ஆண்டில் கண்டுபிடித்ததாக உலகளவில் போற்றப்பட்ட போதிலும், இரு குறிப்பிடத்தக்க முயற்சிகளும் குறிப்பிடப்படவேண்டியிருக்கிறது. இத்தாலிய கணிதவியலாளரும் வானியலாளருமான காசுப்ரோ பேர்தி எத்தகைய நோக்கமுமின்றி 1640 மற்றும் 1643 ஆம் ஆண்டுகளுக்கிடையில் எப்போதோ ஒரு நீர் காற்றழுத்தமானியை உருவாக்கியதாக வரலாற்றுப் பதிவுகள் குறிப்பிடுகின்றன. பிரான்சிய அறிவியலாளரும் தத்துவ ஆசிரியருமான இரெனே தேக்கார்த்து வளிமண்டல அழுத்த உறுதிப்பாடு மீதான ஒரு பரிசோதனையின் வடிவமைப்பு பற்றி 1631 ஆம் ஆண்டுகளிலேயே விவரித்துள்ளார், ஆனால் அந்த நேரத்தில் அவர் வேலை செய்யக்கூடிய காற்றழுத்தமானியை உருவாக்கியதற்கான எந்தச் சான்றும் இல்லை.
சூலை 27, 1630 அன்று கியோவன்னி படிசுத்தா பலியானி, தான் மேற்கொண்ட ஒரு பரிசோதனையில் ஒரு குன்றின்மீது கொண்டுசெல்லப்பட்ட ஒரு தூம்புக்குழாய், சுமார் இருப்பத்தோரு அடி உயரத்தில் வேலைசெய்யவில்லை என்பதை விவரித்து கலிலியோ கலிலிக்கு கடிதம் எழுதினார். கலிலியோ இந்தக் காற்று மண்டல நிகழ்வை ஒரு விளக்கத்துடன் பதிலளித்தார்: வெற்றிடத்தின் ஆற்றல்தான் தண்ணீரை மேலுக்கு வைத்திருக்கிறது என்றும் குறிப்பிடட உயரங்களில் (முப்பத்துநான்கு அடி) தண்ணீரின் அளவு எளிதில் அதிகமாகி, அந்த வலுவால் இதற்கு மேல் அதை தக்கவைத்துக்கொள்ள முடிவதில்லை, ஒரு கயிற்றில் இவ்வளவுதான் எடை தாங்கும் என்பதுபோல் என்று ஆலோசனை கூறினார்.
கலிலியோவின் எண்ணங்கள் 1638 ஆம் ஆண்டின் திசம்பரில் அவருடைய திசுக்கோர்சியில் உரோம் வந்தடைந்தது. இரஃபியல் மகியோட்டியும் காசுப்ரோ பேர்தியும் ஆகியோர் இந்த எண்ணங்கள் மீது பேராவல் கொண்டு ஒரு தூம்புக்குழாயைவிட ஒரு வெற்றிடத்தைத் தயாரிப்பதற்கான முயற்சியில் ஒரு சிறந்த வழியைக் கண்டுபிடிக்க முடிவுசெய்தனர். மகியோட்டி அத்தகைய ஒரு பரிசோதனையைத் திட்டமிட்டார், 1639 மற்றும் 1641 ஆம் ஆண்டுகளுக்கிடையில் பேர்தி (மகியோட்டி, அதானாசியுசு கிர்செர், நிக்கோலோ இசூச்சி ஆகியோர் உடனிருக்க) அதைச் செய்துமுடித்தார்.
பேர்தியின் பரிசோதனைக்கான நான்கு நிகழ்வுகள் இருக்கின்றன, ஆனால் அவருடைய பரிசோதனையில் ஒரு எளிமையான உருமாதிரியாக இருப்பது ஒரு நீண்ட குழாயில் நீர் நிரப்பப்பட்டு இரு முனைகளும் அடைக்கப்பட்டு அந்தக் குழாய் ஏற்கெனவே தண்ணீரால் நிரப்பப்பட்ட ஒரு பேசினில் வைத்தல். குழாயின் கீழ்முனை திறக்கப்பட்டது, அந்தக் குழாயில் இருந்த தண்ணீர் அடியிலிருந்த ஓட்டை மூலமாக பேசினுக்கு வெளியேறியது. எனினும் குழாயின் ஒரு பகுதி தண்ணீர் மட்டுமே வெளியேறியது, மேலும் குழாய்க்குள் இருந்த தண்ணீரின் நிலை ஒரு துல்லியமான இடத்தில் தொடர்ந்து அப்படியே இருந்தது, இது முப்பத்து மூன்று அடியாக இருந்தது, இந்த உயரமானது பாலியானி மற்றும் கலிலியோவால் கவனிக்கப்பட்டு தூம்புக்குழாய் மூலம் வரையறுக்கப்பட்ட உயரமாகும். இந்தப் பரிசோதனையில் முக்கியமானதாக இருந்தது என்னவென்றால் குழாயில் கீழிறங்கிய தண்ணீர் அதற்கு மேல் இருந்த இடத்தில் ஒரு வெற்றிடத்தை விட்டுச்சென்றது, இங்குக் காற்று நுழைந்து நிரப்பிக்கொள்வதற்கு இடையில் எந்தத் தொடர்பும் இருக்கவில்லை. இது தண்ணீருக்கு மேலாக இருக்கும் இடத்தில் ஒரு வெற்றிடம் இருப்பதற்கான சாத்தியத்தைப் பரிந்துரைப்பதாகத் தெரிகிறது.
கலிலியோவின் நண்பரும் மாணவருமான இவாஞ்சலிசிட்டா தோரிச்செல்லி, இந்த ஒட்டுமொத்த சிக்கலையும் வேறொரு கோணத்தில் காணத் துணிந்தார். தண்ணீர் காற்றழுத்தமானியுடனான பரிசோதனைகள் தொடர்பாக 1644 ஆம் ஆண்டில் அவர் மைக்கேலாஞ்சிலோ இரிச்சிக்கு எழுதிய கடிதத்தில் இவ்வாறு எழுதினார்: "பலர் ஒரு வெற்றிடம் என்பதே கிடையாது என்று சொல்லியிருக்கிறார்கள், வேறு சிலரோ இயற்கைக்கு முரண்பட்டும் கடினமாக இருந்தபோதிலும் அது இருப்பதாக கூறியிருக்கின்றனர்; அது கடினமில்லாமலும் இயற்கையிடமிருந்து எதிர்ப்பு இல்லாமலும் அது இருப்பதாகக் கூறியவர்கள் யாரும் எனக்குத் தெரியாது. நான் இவ்வாறு விவாதித்தேன்: ஒரு வெற்றிடத்தை நாம் உருவாக்க முயற்சிக்கும்போது உணரக்கூடிய எதிர்ப்புகளைப் பெறக்கூடிய வெளிப்படையான காரணம் ஒன்று கண்டுபிடிக்கமுடியுமானால், வேறொரு காரணத்திலிருந்து ஐயத்திற்கிடமின்றித் தொடர்ந்து வருவதாகக் கூறப்படும் இயக்கங்களை வெற்றிடத்திற்குக் காரணமாக்க முயற்சிப்பது முட்டாள்தனமானது என்று எனக்குத் தோன்றுகிறது; மேலும் சில மிக எளிமையான கணக்குகளைப் போட்டுப் பார்த்ததன் மூலம், என்னால் ஒதுக்கப்பட்ட காரணங்கள் (அதாவது வளிமண்டலத்தின் எடை) ஒரு வெற்றிடத்தை உருவாக்குவதற்காக நாம் முயற்சிக்கும்போது காட்டுவதைவிட தன்னாலே அது தனியாக இருந்து ஒரு பெரும் எதிர்ப்பைக் காட்டவேண்டும்."
காற்று பக்கவாட்டான எடையைக் கொண்டிருக்கவில்லை என்று பாரம்பரியமாக எண்ணப்பட்டு வந்துள்ளது (குறிப்பாக அரிஸ்டாடலியர்களிடத்தில்) : அதாவது, நமக்கு மேலே இருக்கும் மைல்கணக்கிலான காற்று நம் மட்டத்தில் இருக்கும் காற்றை அழுத்துவதில்லை. கலிலியோவும் கூட காற்றின் எடையில்லாத் தன்மையை ஒரு எளிமையான உண்மை என்று ஏற்றுக்கொண்டுள்ளார். தோரிச்செல்லி அந்த ஊகத்தின் மீது கேள்வி எழுப்பினார், அதற்குப் பதிலாக காற்றுக்கு எடை இருப்பதாகவும், காற்றின் எடைதான் (வெற்றிடத்தின் ஈர்க்கும் ஆற்றல் அல்ல) தண்ணீரின் தூபியைப் பிடித்திருப்பதாகவும் (அல்லது தள்ளியிருப்பதாக) பரிந்துரைத்தார். தண்ணீர் நிலைத்திருக்கும் மட்டம் (முப்பத்து-நான்கு அடி) அதன் மீது தள்ளப்படும் காற்று எடையின் ஆற்றலைப் பிரதிபலிக்கிறது (குறிப்பாக, பேசினுக்குள் தண்ணீரைத் தள்ளி அதன்மூலம் குழாயிலிருந்து எவ்வளவு தண்ணீர் கீழே விழலாம் என்பதை வரையறுக்கிறது) என்று எண்ணினார். வேறு வகையில் சொல்வதென்றால், காற்றழுத்தமானியை அவர் ஒரு எடைகோலாக, அளவிடுவதற்கான ஒரு கருவியாக எண்ணினார் (அதை வெறும் ஒரு வெற்றிடத்தை உருவாக்குவதற்கான கருவி என்பதற்கு எதிராக), மேலும் அதை முதன் முதலாக அவ்வாறு எண்ணியவர் என்கிற காரணத்தினாலும், காற்றழுத்தமானியை அவர் கண்டுபிடித்தவராகக் கருதப்படுகிறார் (நாம் இப்போது பயன்படுத்தும் அந்த வார்த்தையின் பொருளில்).
மக்கள் தொலைக்காட்சி
மக்கள் தொலைக்காட்சி, மக்கள் தொலைத்தொடர்புக் குழுமத்தின் கீழ் இயங்கும் ஒரு தமிழ் தொலைக்காட்சி நிறுவனமாகும். பாட்டாளி மக்கள் கட்சியின் ஆதரவில் இயங்கும் இத்தொலைக்காட்சி செப்டம்பர் 6, 2006 இல் தொடங்கப்பட்டது. இன உணர்வும் சமுதாய உணர்வும் கொண்ட நிகழ்ச்சிகளைத் தமிழ் மக்களுக்கு வழங்குவதை இந்நிறுவனம் நோக்கமாகக் கொண்டுள்ளது. வெறும் பொழுது போக்கு என்பதையும் தாண்டி "மண் பயனுற வேண்டும்" என்னும் நோக்கத்தை இத்தொலைக்காட்சி முன்வைத்துள்ளது.
காற்றழுத்தமானி
வரலாறு
1646 ஆம் ஆண்டில், பிளேய்சி பாசுக்கல் பீயெர்ரெ பெடிட்டுடன் இணைந்து தோரிச்செல்லியின் பரிசோதனையை மாரின் மெர்சென்னெ மூலம் கேள்விப்பட்டு அதை மீண்டும் மீண்டும் செய்து முழுமைப்படுத்தினார், 1644 ஆம் ஆண்டின் இறுதியில் தோரிச்செல்லியின் பரிசோதனையை மாரின் மெர்சென்னே நேரடியாகப் பார்த்திருந்தார். மேலும் காற்றழுத்தமானியில் இருக்கும் வெற்றிடத்தை நிரப்பியிருப்பது அந்தத் திரவத்திலிருந்து வந்த நீராவி என்ற அரிஸ்டோடெலின் கூற்றைப் பரிசோதிப்பதற்கு பாஸ்கல் ஒரு பரிசோதனையை மேற்கொண்டார். அவருடைய பரிசோதனை தண்ணீருடன் வைன் ஒப்பிடப்பட்டது, பிந்தையது அதிகமான 'சாராயமுடைய'தாகக் கருதப்படுவதால் அரிஸ்டாட்டிலியர்கள் வைன் கீழே தங்கிவிடும் என எதிர்பார்த்தனர் (ஏனெனில் அதிகமான நீராவி என்றால் திரவ தூபிக்கு எதிராக அதிகமான தள்ளுதலாக அமையும்). பாஸ்கல் இந்தப் பரிசோதனையை பொதுமக்கள் முன்னிலையில் நிகழ்த்தி, விளைவை முன்னரே கணிக்குமாறு அரிஸ்டாடிலர்களை கேட்டுக்கொண்டார். அரிஸ்டாடிலர்கள் வைன் கீழ் நிலையில் இருக்கும் என்று கணித்தனர். அது அவ்வாறு அமையவில்லை.
எனினும், இயக்கமுறைக் கோட்பாட்டைப் பரிசோதிக்கவும் பாஸ்கல் முயற்சி மேற்கொண்டார். தோரிச்செல்லி மற்றும் பாஸ்கல் போன்ற இயக்கமுறைத் தத்துவாசிரியர்களால் கருதியதைப் போல், காற்றுக்குப் பக்கவாட்டு எடை இருந்தால், உயரமான இடங்களில் காற்றின் எடை குறைவாகவே இருக்கும். அதனால் பாஸ்கல், புய் டி டோம் என்றழைக்கப்பட்ட ஒரு மலையின் அருகில் வசிக்கும் தன்னுடைய மைத்துனரான ஃப்ளோரின் பெரியர்க்கு ஒரு முக்கியமான பரிசோதனையை மேற்கொள்ளும்படி கடிதம் எழுதினார். ஒரு காற்றழுத்தமானியை புய் டி டோம் மீது கொண்டுசெல்லும்படியும், மேலும் வழியெங்கும் மெர்குரியின் அளவு எந்தளவுக்கு உயரத்தில் இருந்தது என்பதை அளவிடுமாறும் பெரியர் அறிவுறுத்தப்பட்டார். அதன் பின்னர் அவற்றை மலையின் அடிவாரத்தில் எடுக்கப்பட்ட அளவுடன் ஒப்பீடு செய்யுமாறு பணிக்கப்பட்டார், இது மேலே எடுத்துச் சென்ற பிறகு இந்த அளவீடுகள் உண்மையிலேயே சிறியதாக இருந்ததா என்பதைப் பார்ப்பதற்கானது. 1648 ஆம் ஆண்டின் செப்டம்பர் மாதத்தில், பெரியர் இந்தப் பரிசோதனையை மிகவும் கவனத்துடனும் விழிப்புடனும் செய்துமுடித்து பாஸ்கலின் கணிப்புகள் மிகச் சரியாக இருப்பதைக் கண்டார். பாதரச காற்றழுத்தமானி ஒருவர் மேலே செல்லச் செல்ல கீழ் நிலையிலேயே நின்றது.
மக்கள் தொலைக்காட்சி
பல தமிழ் ஊடகங்கள் பெருமளவில் பிறமொழிச் சொற்களைக் கலந்து நிகழ்ச்சிகளை வழங்கிவரும் காலகட்டத்தில் பிற மொழிகள் அதிகம் கலவாமல் நிகழ்ச்சிகளை வழங்குவதிலும் இத்தொலைக்காட்சி கூடிய கவனமெடுத்துக்கொள்கிறது. இதற்காக இதன் ஊழியர்களுக்குப் போதிய தமிழ்ப் பயிற்சி அளிக்கப்படுவதாகவும் தெரிகிறது. இது மட்டுமல்லாது, தொலைக்காட்சி நேயர்களிடையே நல்ல தமிழ்ப் பயன்பாட்டை ஊக்குவிக்கும் நோக்குடன் பல நிகழ்ச்சிகள் வடிவமைக்கப்பட்டு வழங்கப்படுகின்றன. அறிஞர்கள் பதிலளிக்கும் கேள்வி பதில் நிகழ்ச்சிகள், தமிழ் பேசு தங்கக் காசு போன்ற போட்டி நிகழ்ச்சிகள் என்பன இத்தகையவற்றுக்கு எடுத்துக்காட்டுகளாகும்.
காற்றழுத்தமானி
நீர்-ஆதார காற்றழுத்தமானிகள்
'குறைந்துவரும் வளிமண்டல அழுத்தம் கடுங்காற்றுடன் கூடிய மழை தட்பவெப்பதைக் கணிக்கிறது' என்னும் கருத்தாக்கம் லூசியன் விடியீயால் நிபந்தனையாக வைக்கப்பட்டது -- மேலும் இதுதான் 'ஸ்டார்ம் கிளாஸ்' அல்லது 'கோத்தே காற்றழுத்தமானி' (இவர் இதை ஜெர்மனியில் பிரபலப்படுத்தினார்) என்றழைக்கப்படும் வானிலையைக் கணிக்கும் சாதனத்திற்கான அடிப்படையாக இருக்கிறது. அதில் அடங்கியிருப்பது ஒரு பாதி நிரப்பப்பட்ட நீருடன் கூடிய சீல் செய்யப்பட்ட கண்ணாடி கொள்கலன். நீர் நிலைக்குக் கீழே இருக்கும் உடற்பகுதியுடன் இணைக்கும் குறுகிய பீற்றுக்குழாய் மற்றும் நீர் நிலைக்கு மேலே எழும்பி நிற்கும் இது வளிமண்டலத்தில் திறந்திருக்கிறது. அந்த உடல்பகுதி சீல்செய்யப்படும்போது இருந்த காற்றழுத்தத்தை விட குறைவாக இருக்கும்போது, பீற்றுக்குழாயில் இருக்கும் நீர் நிலை உடல்பகுதியிலிருக்கும் நீர் நிலைக்கு மேலே எழும்பும்; காற்றழுத்தம் அதிகமாக இருக்கும்போது, பீற்றுக்குழாயில் இருக்கும் நீர் நிலை உடல்பகுதியில் இருக்கும் நீர் நிலைக்கும் கீழே இறங்கிவிடும். இந்த வகையான காற்றழுத்தமானியின் மாறுபட்ட வடிவம் வீட்டிலேயே எளிதாக செய்யமுடியும்.
மக்கள் தொலைக்காட்சி
விருதுகள்
தமிழ்நாடு அரசின் தமிழ் வளர்ச்சித் துறையின் கீழாகச் செயல்பட்டு வரும் செந்தமிழ் சொற்பிறப்பியல் அகரமுதலித் திட்ட இயக்ககத்தின் வழியாகத் தூய தமிழைப் பயன்படுத்தும் காட்சி ஊடகத்திற்கான தூய தமிழ் ஊடக விருது 2020 ஆம் ஆண்டுக்கு இத்தொலைக்காட்சிக்கு வழங்கப்பட்டது.
வெளி இணைப்புக்கள்
பகுப்பு:மக்கள் தொலைக்காட்சி பகுப்பு:தமிழ்த் தொலைக்காட்சிச் சேவைகள் பகுப்பு:தமிழ் மகிழ்கலை தொலைக்காட்சி அலைவரிசைகள் பகுப்பு:தொலைக்காட்சி நிலையங்கள் சென்னை பகுப்பு:2006 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
காற்றழுத்தமானி
பாதரச காற்றழுத்தமானிகள்
பாதரச காற்றழுத்தமானி குறைந்தது 33 அங்குலங்கள் (சுமார் 84 செமீ) உயரமான கண்ணாடிக் குழாயைக் கொண்டிருக்கும், ஒரு முனை மூடப்பட்டு அடித்தளத்தில் திறந்த பாதரசம்-நிரம்பிய தேக்கத்தைக் கொண்டிருக்கும். உண்மையிலேயே பாதரசத்தின் கனம் குழாயின் மேல்பாகத்தில் ஒரு வெற்றிடத்தை உருவாக்குகிறது. குழாயில் இருக்கும் பாதரசம், தேக்கத்தின் மீது செலுத்தப்படும் வளிமண்டல வலிமையை பாதரசத்தின் எடை சரிசமன்படுத்தும் வரையில் சரிவரபொருந்தச் செய்யும். உயர்ந்த வளிமண்டல அழுத்தம், தேக்கத்தில் மேலும் அதிக வலுவை ஏற்படுத்தி தூபியில் இருக்கும் பாதரசத்தை உயர்த்தும். தேக்கத்தின் மீது செலுத்தப்படும் வலுவைக் குறைப்பதன் மூலம், குறைந்த காற்றழுத்தம் தூபியில் இருக்கும் பாதரசத்தைக் கீழ் மட்டத்திற்கு இறங்க அனுமதிக்கிறது. கருவியில் இருக்கும் உயர்ந்த வெப்ப நிலை பாதரசத்தின் அடர்த்தியைக் குறைத்துவிடுவதன் காரணமாக, இந்த விளைவுக்கு சரியீடு செய்வதற்குப் பாதரசத்தின் உயரத்தைக் குறிப்பதற்கான அளவுகோல் சரிபொருந்தச் செய்யப்படுகிறது.
வடக்கு வசீரிஸ்தான் மாவட்டம்
வடக்கு வசீரிஸ்தான் (உருது: شمالی وزیرستان) பாகிஸ்தான் நாட்டின் 2018-ஆம் ஆண்டு வரை நடுவண் நிர்வாகத்தில் பழங்குடிப் பகுதிகளில் உள்ள ஒன்றாகும். பாகிஸ்தானின் வடமேற்கில் ஆப்கானிஸ்தான் எல்லையில் அமைந்துள்ளது. இப்பகுதியும் தெற்கு வசீரிஸ்தான் பகுதியும் சேர்ந்து வசீரிஸ்தான் பகுதியில் அடக்கி இருக்கின்றன.
7 நடுவண் நிர்வாகத்தில் பழங்குடி முகமைகளில் (FATA) வடக்கு வசீரிஸ்தான் முகமையும் ஒன்றாகும். பிற பழங்குடி முகமைகள் தெற்கு வசீரிஸ்தான் முகமை, குர்ரம் முகமை, கைபர் முகமை, ஒரக்ழை முகமை, முகமது முகமை மற்றும் பஜௌர் முகமை ஆகும். பேஷாவர் நகரின் மேற்கிலும் தென்மேற்கிலும் இப்பகுதி அமைந்துள்ளது. பெரும்பான்மையாக வசீர் மற்றும் தவரி ஆகிய இரண்டு பஷ்தூன் பழங்குடிகள் இப்பகுதியில் வசிக்கின்றனர். வடக்கு வசீரிஸ்தான் முகமையில் 9 தாலுக்காக்கள் உள்ளது.
எல்லைகள்
வடக்கு வசீரிஸ்தான் முகமைக்கு தெற்கில் தெற்கு வசீரிஸ்தான், வடக்கில் நடுவண் நிர்வாகத்தில் பழங்குடிப் பகுதிகள், கிழக்கில் கைபர் பக்துன்வா மாகாணம், மேற்கில் ஆப்கானித்தான் எல்லைகளாக உள்ளது.
கைபர் பக்துன்வா மாகாணத்தில்
நடுவண் நிர்வாகத்தில் பழங்குடிப் பகுதிகள் தீவிரவாதிகளின் பிடியில் இருப்பதால், 2018-இல் பாகிஸ்தான் அரசியல் அமைப்புச் சட்டத்தில் திருத்தங்கள் மேற்கொள்ளப்பட்டு, இப்பகுதியை கைபர் பக்துன்வா மாகாணத்துடன்  இணைக்கப்பட்டது. அது முதல் வடக்கு வசீரிஸ்தான் முகமை, கைபர் பக்துன்வா மாகாணத்தில் ஒரு மாவட்டமாக விளங்கி வருகிறது.
வெளி இணைப்புகள்
பகுப்பு:பாகிஸ்தான் அரசியல் பிரிவுகள் பகுப்பு:வடமேற்கு எல்லைப்புற மாகாணம் * பகுப்பு:கைபர் பக்துன்வா மாகாணத்தின் மாவட்டங்கள்
காற்றழுத்தமானி
பாதரச காற்றழுத்தமானிகள்
காற்றழுத்தமானியில் இருக்கும் பாதரசத்தின் உயரம் ஒவ்வொரு நாளும் மிகச் சிறிய அளவில் மாற்றம் கொள்கிறது என்றும் இதற்கு வளிமண்டலத்தில் இருக்கும் காற்றழுத்தத்தில் ஏற்படும் மாற்றங்களே காரணம் என்றும் தோரிச்செல்லி பதிவுசெய்துள்ளார். அவர் இவ்வாறு எழுதினார்: "நாம் தொடக்கநிலையான காற்று என்னும் ஒரு சமுத்திரத்தின் தரைமட்டத்தில் மூழ்கி வாழ்ந்துகொண்டிருக்கிறோம், இது எடை கொண்டிருப்பதாக மறுப்பதற்கு இயலாத பரிசோதனைகளால் அறியப்படுகிறது".
பாதரச காற்றழுத்தமானியின் வடிவம் வளிமண்டலத்துக்குரிய அழுத்தத்தை அங்குலங்கள் மற்றும் மில்லிமீட்டர்களில் (டோர்) வெளிப்படுத்த வழிவகை செய்கிறது : செங்குத்து தூபியில் பாதரசத்தின் உயர் மட்டமாக அழுத்தம் குறிப்பிடப்படுகிறது. ஒரு வளிமண்டலம் என்பது பாதரசத்தின் சுமார் 29.9 அங்குலம் அல்லது 760 மில்லிமீட்டருக்குச் சமம். இந்த யூனிட்களின் பயன்பாடு அமெரிக்காவில் இன்னமும் பிரபலமாக இருந்தபோதிலும் உலகத்தின் இதர பாகங்களில் SI அல்லது மெட்ரிக் யூனிட்களுக்குச் சாதகமாக இந்த யூனிட்கள் பயன்படுத்தப்படுவதில்லை. இந்த வகையான காற்றழுத்தமானிகள் பொதுவாக பாதரசத்தின் 28 முதல் 31 அங்குலத்திற்கிடையில் வளிமண்டல அழுத்தங்களை அளவிடுகிறது.
கருவியை மேலும் அதிக தூண்டுதலாக, படிப்பதற்கு எளிமையாக மற்றும் கொண்டு செல்வதில் எளிதாக்குவதற்கான வடிவ மாற்றங்கள் பேசின், தூம்புக் குழாய், சக்கரம், தேக்கம், ஃபோர்டின், பன்மடங்கு மடிப்பு, ஸ்டீரியோமெட்ரிக் மற்றும் எடை காற்றழுத்தமானிகள் போன்ற பல்வேறு வேறுபாட்டுகளின் விளைவுக்கு வழிசெய்தது. ஃபிட்ஸ்ராய் காற்றழுத்தமானிகள் நிர்ணயிக்கப்பட்ட பாதரச காற்றழுத்தமானியை ஒரு வெப்பமானியுடன் இணைக்கிறது, அத்துடன் காற்றழுத்த மாற்றங்களை எவ்வாறு விளக்குவது என்பதற்கான ஒரு வழிகாட்டியையும் கொண்டிருக்கிறது. ஃபோர்டின் காற்றழுத்தமானிகள் மாறக்கூடிய மாற்றியிடக்கூடிய பாதரச தேக்கத்தைப் பயன்படுத்துகிறது, பொதுவாக ஒரு லெதர் டையாபிராம் கீழ்ப்பகுதியில் அழுத்தப்படும் தம்ப்ஸ்க்ரூவுடன் உருவாக்கப்படுகிறது. மாறும் நிலையிலுள்ள காற்றழுத்தங்களைக் கொண்ட தூபியில் பாதரசத்தை மாற்றியிடவதற்குச் சரியீடு செய்கிறது. ஒரு ஃபோர்டின் காற்றழுத்தமானியைப் பயன்படுத்துவதற்கு, தூபியில் காற்றழுத்தம் அளவிடப்படுவதற்கு முன்னர் பாதரசத்தின் மட்டம் பூஜ்ய மட்டத்துக்குப் பொருத்தப்படுகிறது. சில உருமாதிரிகள் தேக்கங்களை மூடுவதற்கு ஒரு வால்வையும் கூட பயன்படுத்துகின்றன, பயணத்தின் போது பாதரச தூபியை அதன் மேல்புறத்திற்கு வலுக்கட்டாயமாக அனுப்ப இயலச்செய்கிறது. பயணங்களின்போது தூபிக்கு ஏற்படவிருக்கும் வாட்டர்-ஹாமர் சேதத்தை இது தடுக்கிறது.
ஜூன் 5, 2007 அன்று ஐக்கிய ஐரோப்பிய உத்தரவு ஒன்று பாதரசத்தின் விற்பனையைக் கட்டுப்படுத்துவதற்காக சட்டமியற்றியது, இவ்வாறாக ஐரோப்பாவில் புதிய பாதரச காற்றழுத்தமானிகளின் உற்பத்தியை முடிவுக்குக் கொண்டுவந்தது.
அனிராய்ட் காற்றழுத்தமானிகள்
thumb|நவீன அனிராய்ட் காற்றழுத்தமானி
ஒரு அனிராய்ட் காற்றழுத்தமானி, அனிராய்ட் செல் என்றழைக்கப்படும் சிறிய, எளிதில் நெகிழும்தன்மை கொண்ட உலோகப் பெட்டியைப் பயன்படுத்துகிறது. இந்த அனிராய்ட் காப்ஸூல் (செல்), பெரில்லியம் மற்றும் செம்பு ஆகிய கலப்பு உலோகத்தின் மூலம் செய்யப்படுகிறது. வெளியேற்றப்பட்ட காப்ஸ்யூல் (அல்லது வழக்கமாக அதிக காப்ஸ்யூல்கள்) ஒரு திடமான ஸ்ப்ரிங்கால் நிலைகுலைந்துவிடாமல் தடுக்கப்படுகிறது. வெளிப்புறத்தில் இருக்கும் காற்று அழுத்தத்தில் ஏற்படும் சிறு மாற்றங்கள் செல்லை விரிவடையவும் சுருங்கவும் செய்ய வைக்கிறது. இந்த விரிவடைதல் மற்றும் சுருங்குதல் ஆகியவை அனிராய்ட் காற்றழுத்தமானியின் முகப்பில் காப்ஸ்யூலின் சிறு அசைவுகள் ஆம்ப்ளிஃபை செய்யப்பட்டு காட்சிப்படுத்தப்படும் வகையில் இயந்திர லீவர்களை இயக்குகிறது. பல உருமாதிரிகள், ஒரு மாற்றத்தைப் பார்க்கப்படும் வகையில் தற்போதைய அளவீட்டைக் குறிப்பதற்காக பயன்படுத்தப்படும் கைகளால் பொருத்தும் ஊசியை உள்ளடக்கியிருக்கிறது. அத்துடன் அந்த இயக்கமுறை வேண்டுமென்றே 'விரைப்பாக' செய்யப்பட்டிருக்கிறது, அப்போதுதான் காற்றழுத்தமானியை தட்டுவதால் முள் நகர்வதற்கு ஏற்ப அழுத்தம் ஏறுகிறதா குறைகிறதா என்பது புலப்படும். இதுவும் கூட பிளேய்ஸி பாஸ்கல் அவர்களால் உருவாக்கப்பட்டது.
அமுக்க வரைவிகள்
அமுக்க வரைவி, சில வளிமண்டலத்து அழுத்தங்களின் வரைவியைப் பதிவு செய்யக்கூடியது, ஒரு புகைபடிந்த தகட்டில் இருக்கும் ஊசியை நகர்த்தவும் அல்லது காகிதத்தின் மீது பேனாவை நகர்த்தவும் அனிராய்ட் காற்றழுத்தமானி மெக்கானிசத்தைப் பயன்படுத்துகிறது, இரண்டும் கடிகார வேலைமுறையால் நகரும் ஒரு டிரம்முடன் இணைக்கப்பட்டுள்ளது.
பயன்பாடுகள்
thumb|left|ஏஎஸ்ஐயின் அடுத்த தலைமுறை, திட நிலை, துல்லியமான டிஜிட்டல் கிராஃபிங் காற்றழுத்தமானி. thumb|ஐந்து குவியல் அனிராய்ட் காற்றழுத்தமானி செல்களைப் பயன்படுத்தும் பாரோகிராப்.
ஒரு காற்றழுத்தமானி பொதுவாக வானிலையை கணிப்பதற்காகப் பயன்படுத்தப்படுகிறது, இதில் ஒரு பகுதியின் உயர் காற்று அழுத்தம் ஒரு தெளிவான வானிலையைக் குறிக்கிறது அதே நேரத்தில் குறைந்த காற்றழுத்தம் பெரும்பாலும் புயலுடன் பலமான காற்றைக் குறிக்கிறது. காற்று வீச்சு கண்காணித்தலுடன் இணைந்து பயன்படுத்தப்படும்போது, நியாயமான துல்லிய குறுகிய-கால முன்கணிப்புகளைச் செய்யலாம். ஒரு வலைதொகுப்பின் பல வானிலை நிலையங்களிலிருந்து பெறப்படும் ஒரே நேரத்து காற்றழுத்தமானியின் அளவுக்குறிப்புகள் காற்று அழுத்தத்தின் வரைபடங்கள் உருவாக்கத்தை அனுமதிக்கிறது, இவைதான் நவீன வானிலை வரைபடத்திற்கான வடிவமாக 19 ஆம் நூற்றாண்டில் உருவாக்கப்பட்டபோது இருந்தது. சமஅளவு அழுத்தங்களின் வரைகோடுகளான ஐசோபார்கள், வரைபடங்களில் வரையப்படும்போது, உயர்ந்த மற்றும் தாழ்ந்த காற்றழுத்தப் பகுதிகளைக் காட்டும் ஒரு எல்லைக்கோட்டு வரைபடத்தை வழங்குகிறது. எல்லைக்குட்படுத்தப்பட்ட உயர் வளிமண்டல அழுத்தங்கள் நெருங்கிவரும் வானிலை அமைப்புகளுக்கு ஒரு அரணாகச் செயல்பட்டு அதன் செல்தடத்தை மாற்றிவிடுகிறது. மறுபுறத்தில் குறைந்த வளிமண்டல அழுத்தங்கள் ஒரு வானிலை அமைப்புக்கான குறைந்த எதிர்ப்புகளுடைய பாதையைப் பிரதிநிதிக்கிறது, இது குறைந்த அழுத்தத்தை அதிகரித்த புயல் காற்று நடவடிக்கைகளுடன் தொடர்புபடுத்த வழிசெய்கிறது. எடுத்துக்காட்டாக ஒரு காற்றழுத்தமானி வீழ்ந்துகொண்டிருந்தால், சீர்கெட்ட வானிலை அல்லது ஏதோவொரு வடிவிலான வீழ்படிவைக் குறிக்கிறது; எனினும் காற்றழுத்தமானி உயர்ந்துகொண்டிருந்தால், அப்போது ஒரு தெளிவான வானிலை இருக்கும் அல்லது எந்த வீழ்படிதலையும் கொண்டிருக்காது.
வெப்பநிலை
பாதரசத்தின் அடர்த்தி வெப்பநிலைக்கு ஏற்ப மாற்றம்கொள்ளும், அதனால் கருவியின் வெப்பநிலையைக் கணிப்பதற்கு அது சரிபொருத்தப்படவேண்டும். இதன் காரணமாக வழக்கமாக ஒரு பாதரச வெப்பமானி கருவியில் பொருத்தப்படும். ஒரு அனிராய்ட் காற்றழுத்தமானிக்கான வெப்பநிலை சரியீடு, மெக்கானிக்கல் இணைப்பான்களில் ஒரு பை-மெட்டல் தனிமம் சேர்க்கப்படுவதன் மூலம் நிறைவேற்றப்படுகிறது. வீட்டு பயன்பாட்டுக்கு விற்கப்படும் அனிராய்ட் காற்றழுத்தமானிகள் இந்தக் கஷ்டங்களுக்கு உள்ளாவதில்லை.
உயரம்
கடல் மட்டத்திற்கு மேலான உயரத்தில் காற்று அழுத்தம் குறைந்த விடுவதால் (கடல் மட்டத்திற்கு கீழ் அதிகரித்துவிடும்) கருவியின் அசல் கண்காணிப்பு அது இருக்கும் இடத்தைச் சார்ந்திருக்கிறது. அதற்குப் பின்னர் இந்த அழுத்தம் வானூர்திகளின் ஆல்டிமீட்டரை ஏற்றவாறு சரிபொருத்துவதற்கும் அறிவிப்பதற்குமான நோக்கங்களுக்காக கடல் மட்ட அழுத்தமாக மாற்றப்படுகிறது (ஏனெனில் வானூர்திகள் தட்பவெப்ப அமைப்புகளின் இருப்பு காரணமாக பல்வேறுவகையான இயல்பாக்கப்பட்ட வளிமண்ட அழுத்த மண்டலங்களில் பறக்கவேண்டியிருக்கிறது). அனிராய்ட் காற்றழுத்தமானிகள் உயரங்களுக்கு ஒரு இயக்கமுறை சரிபொருத்தத்தைக் கொண்டிருக்கிறது, இது வேறு உயரத்திற்குக் கருவி நகர்த்தப்படாதபோது மேலும் சரிபொருத்தங்களைச் செய்யாமலேயே சம அளவிலான கடல் மட்ட அழுத்தங்களை நேரடியாகக் கணிப்பதற்கு அனுமதிக்கிறது.
காப்புரிமைகள்
thumb|right|250px|நியூமாடிக்ஸ் பட்டியல், 1728 சைக்ளோபீடியா
புற இணைப்புகள்
பகுப்பு:கிளாஸ் அப்ளிகேஷன்ஸ் பகுப்பு:அளவிடும் கருவிகள் பகுப்பு:இத்தாலியக் கண்டுபிடிப்புகள் பகுப்பு:கூகுள் தமிழாக்கம்-அளவிடும் கருவிகள் பகுப்பு:17-ஆம் நூற்றாண்டுக் கண்டுபிடிப்புகள்
சுப்பிரமணிய பாரதி விருது
சுப்பிரமணிய பாரதி விருது  (Subramanyam Bharati Award) இந்திய அரசின் மனிதவள மேம்பாட்டுத்துறை அமைச்சகத்தின் நடுவண் இந்தி அமைப்பான கேந்திரிய இந்தி சன்சுதான் ஆண்டுதோறும் இந்தி இலக்கியத்தில் சாதனை படைத்தோருக்கு வழங்கும் ஓர் விருதாகும். இந்தி மொழியின் வளர்ச்சிக்குத் தூண்டுகோலாக இருந்தவர்களுக்கு இந்த விருது வழங்கப்படுகிறது. 1989ஆம் ஆண்டு தமிழ் மொழியின் மகாகவி சுப்பிரமணிய பாரதியாரின் நினைவாக இந்த விருது நிறுவப்பட்டது. அவ்வாண்டில் டா. பிரபாகர் மச்வே, டா. ராசேசுவர் வர்மா, டா. அர்தேவ் பகாரி, டா. என்.ஏ. நாகப்பா, பேரா. ராம்சிங் டோமர், டா.பக்த் தர்சன், டா. பி. கோபால் சர்மா மற்றும் திரு. மங்கல்நாத் சிங் ஆகியோருக்கு இந்த விருது வழங்கப்பட்டது.
மேற்கோள்கள்
பகுப்பு:பரிசுகளும் விருதுகளும் பகுப்பு:இந்திய இலக்கிய விருதுகள் பகுப்பு:இந்திய இலக்கியம்
ஆற்றூர் சாட்டத்துறை கண்டன் சாஸ்தா கோயில்
ஆற்றூர் சாட்டத்துறை கண்டன் சாஸ்தா கோயில் தமிழ்நாட்டில் கன்னியாகுமரி மாவட்டம், ஆற்றூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சாஸ்தா சன்னதியும், நாகர் உபசன்னதியும் உள்ளன. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி இரண்டு காலப் பூசைகள் நடக்கின்றன. பங்குனி மாதம் உத்திரம் முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆறாம் கேரள வர்மன்
ஆட்சி
பதினெட்டாம் இராமர்மாவின் இறப்பிற்குப் பின் இவர் அரியணை ஏறினார். பதினாறாம் இராம வர்மாவின் தம்பியான இவர் பிரபலமாக மிதுக்கன் தம்புரான் என்று அழைக்கப்பட்டார். இவருடைய ஆட்சியின் போது தான் ஒரு இந்திய சுதேச மாநிலத்தில் முதல் முறையாக உணவு விநியோக முறை அறிமுகப்படுத்தப்பட்டது. இவர் ஆயுர்வேத மருத்துவத்தில் சிறந்த அறிஞராக இருந்தார்.
இறப்பு
இவர் திருப்பூணித்துறையில் 1943 அக்டோபர் 23 அன்று இறந்தார்.
வெளி இணைப்புகள்
பகுப்பு:1943 இறப்புகள் பகுப்பு:1863 பிறப்புகள்
2015 பமாக்கோ தங்குவிடுதி தாக்குதல்
நவம்பர் 20, 2015, அன்று மாலியின் தலைநகரும் பெரிய நகரமுமான பமாக்கோவிலுள்ள இராடிசன் புளு தங்குவிடுதியில் திரள் துப்பாக்கிச் சூடும் பிணையாளர் கைப்பற்றுகையும்  நடைபெற்றது. ஐக்கிய அமெரிக்காவிற்கு உரிமையான இந்த தங்குவிடுதி வெளிநாட்டு வணிக மக்களுக்கும் வானூர்தி பணியாளர்களுக்கும் மிகுந்த விருப்பமுடைய தங்கு விடுதியாகும்.
குறைந்தது 19 நபர்கள் கொல்லப்பட்டுள்ளனர். சிறப்புக் காவல்படையினர் இந்த விடுதியை அடைந்து எதிர்வினையாற்றி உயிர்தப்பிய பிணையாளர்களை விடுவித்தனர்.
அல் காயிதாவுடன் இணைந்துள்ள ஆபிரிக்க ஜிகாதியக் குழுவான அல்-மூரபித்தூன் இதற்கு பொறுப்பேற்று  துவிட்டரில் செய்தி அனுப்பியது. இருப்பினும் இச்செய்தி சரிபார்க்கப்படவில்லை.
உத்தர மத்ர நாடு
உத்தர மத்ர நாடு (Uttara Madra) மகாபாரத காலத்தில் பரத கண்டத்தின் வடக்கில் இருந்த நாடுகளில் ஒன்றாகும். சகலா நகரத்தை தலைநகராகக் கொண்ட உத்தர மத்ர நாடு, மத்திர நாட்டின் வடமேற்கில் அறியப்படுகிறது.
இதிகாசங்களின் சில பகுதிகளில் உத்திர மத்திர நாடும், பாக்லீகர்களின் நாடும் ஒரே நாடாக குறித்துள்ளது.
மகாபாரத்தில் உத்தர மத்திர நாடு
தருமர் நடத்திய இராசசூய வேள்வியின் போது, அருச்சுனன் வடக்கு பரத கண்ட நாடுகளின் மீது படையெடுத்து செல்கையில், உத்திர மத்திர நாட்டின் மன்னன் கப்பம் செலுத்தியதாக மகாபாரதத்தின் சபா பருவம் பகுதி: 26-27-இல் விளக்கமாக கூறுகிறது.
உசாத்துணை
பகுப்பு:இந்திய தொன்மவியல் பகுப்பு:மகாபாரதத்தில் நாடுகள்
திருவண்ணாமலை பெருநகராட்சி
திருவண்ணாமலை பெருநகராட்சி அன்றிருந்தநிலை மற்றும் தற்பொழுது
பகுப்பு:திருவண்ணாமலை மாவட்டம்
மைக்கல் பர்ன்ஸ்
வெளி இணைப்பு
மைக்கல் பர்ன்ஸ் கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 16 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1969 பிறப்புகள் பகுப்பு:வார்விக்சையர் துடுப்பாட்டக்காரர்கள் பகுப்பு:வாழும் நபர்கள் பகுப்பு:கம்பர்லாந்து துடுப்பாட்டக்காரர்கள் பகுப்பு:சாமர்செட் துடுப்பாட்டக்காரர்கள்
எல்லைப்பட்டி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திண்டுக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அனுமந்தபுரம் ஊராட்சி, திருவாரூர்
அனுமந்தபுரம் ஊராட்சி (Anumandhapuram Gram Panchayat), தமிழ்நாட்டின் திருவாரூர் மாவட்டத்தில் உள்ள நீடாமங்கலம் வட்டாரத்தில் அமைந்துள்ளது. இந்த ஊராட்சி, மன்னார்குடி சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம் பகுப்பு:கெலமங்கலம் ஊராட்சி ஒன்றிய ஊராட்சிகள்
பாகான் ஆஜாம்
பாகான் ஆஜாம்  (ஆங்கிலம்: Bagan Ajam; (மலாய் Bagan Ajam) என்பது மலேசியா, பினாங்கு, வட செபராங் பிறை மாவட்டத்தில்; பட்டர்வொர்த் நகரத்திற்கு அருகில்; மலேசியாவின் வடக்கு-தெற்கு விரவுச்சாலையை ஒட்டிய ஒரு சிறிய நகரம் ஆகும்.
இந்த நகரம் காலைச் சந்தைக்கு மிகவும் பிரபலமானது. குறிப்பாக வார இறுதி நாட்களில் பெரும்பாலான குடியிருப்பாளர்கள் அந்தச் சந்தைக்கு வருவது வழக்கம்.
பந்தாய் பாகான் ஆஜாம் (Pantai Bagan Ajam) என்பது உள்ளூர் மக்களிடையே பிரபலமான ஒரு கடற்கரையாகும். அழகிய கடல்கரை கொண்ட சிறுநகரம். மலேசியாவின் வடக்கு - தெற்கு விரவுச்சாலையைப் பயன்படுத்துபவர்கள், இந்த நகரத்தில் சற்று நேரம் ஓய்வு எடுத்துச் செல்வது வழக்கமாகும்.
பட்டர்வொர்த் வெளிவட்டச் சாலை
பட்டர்வொர்த் வெளிவட்டச் சாலை 2006-ஆம் ஆண்டில் கட்டி முடிக்கப்பட்டது. வெளிவட்டச் சாலையில் ஓய்வு மற்றும் சேவைப் பகுதிகள் அமைந்து உள்ளன. அத்துடன், இந்த வெளிவட்டச் சாலை மலாக்கா நீரிணைக்கு மிக அருகில், கடல்கரையை ஒட்டினால் போல அமைக்கப்பட்டு உள்ளது. அதனால்தான் பலரையும் இந்த இடம் மிகையாகக் கவர்கிறது.
இங்கு வரும் பயணிகள் கடல் காட்சியைப் பார்க்கலாம். கடலில் சரக்குக் கப்பல்கள் செல்வதையும் பார்க்கவும் முடியும். பாகான் ஆஜாம் 15 சுங்கச் சாவடிகளைக் கொண்டுள்ளது.
பாகான் ஆஜாம் நகரம் பட்டர்வொர்த் நகரில் இருந்து 3 கி.மீ. தொலைவிலும்; ஈப்போ மாநகரில் இருந்து 160 கி.மீ. தொலைவிலும் அமைந்துள்ளது. பட்டர்வொர்த் இராணுவ விமான நிலையம் (RMAF Butterworth Air Base) இங்குதான் உள்ளது.